


CONTRACT DE DELEGARE PRIN CONCESIUNE A SERVICIULUI PENTRU GESTIONAREA CÂINILOR FĂRĂ STĂPÂN AL COMUNEI CIUREA JUDEȚUL IASI

CAPITOLUL 1
Preambul
Contractul prin intermediul căruia Concesionarul, în calitate de operator primește dreptul de a exploata lucrările/serviciile, preluând astfel și riscurile aferente exploatării acestora, este considerat a fi contract de concesiune de lucrări/servicii.

Art. 1. Părțile contractante
În temeiul Legii nr. 100/2016 privind concesiunile de lucrări şi concesiunile de servicii și H.G nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de concesiune de lucrări şi concesiune de servicii din Legea nr. 100/2016 privind concesiunile de lucrări şi concesiunile de servicii, s-a încheiat prezentul contract de delegare, între:

COMUNA CIUREA                                       I, cu sediul in …………………….., ………………. în calitate de concedent, pe de o parte,
și
....................................................................................,	cu sediul în ..........................................................telefon..................../fax.............................CUI RO......................................., certificat de înregistrare/înmatriculare......................................... cont..........................................................................deschis la Trezoreria......................reprezentat prin .........................................................., având funcția de ............................................în calitate de concesionar, pe de alta parte. 
 






CAPITOLUL II Termene
Art.2 Durata prezentului contract de concesiune este de 5 ani, începând de la data semnării contractului, cu posibilitate de prelungire 2,5 ani.
 Art.3 Contractul poate fi prelungit cu acordul părților, în condițiile legii, pe o perioadă de maximă egală cu jumătate din durata sa inițială,  prin Act Adițional încheiat cu cel puțin 3 luni înainte de încetarea lui.
Art.4 Concesionaruł va asigura desfășurarea serviciului minim, dacă este cazul, și de la data expirării prezentului contract până la stabilirea noului operator desemnat și semnarea unui nou contract dar nu mai mult de 90 de zile.
CAPITOLUL III
Obiectul contractului
Art. 1. Obiectul contractului de concesiune este exploatarea Serviciului pentru gestionarea câinilor fără stăpân în Comuna CIUREA, Judetul Iasi în conformitate cu obiectivele beneficiarului.
Art. 2. Serviciul prevăzut în prezentul contract este în conformitate cu caietul de sarcini în care se precizează dotările cu personal-utilaje, modul de operare, cantitățile de lucrări și programul prestației.
Art. 3. Caietul de sarcini face parte integrantă din prezentul contract.
Art. 4. (1) Serviciului pentru gestionarea câinilor fără stăpân în Comuna Ciurea, Judetul Iasi se realizează prin instituirea de norme privind capturarea, transportul, ingrijirea si eutanasierea cainilor fara stapan care sufera de boli incurabile constatate de medicul veterinar.
(2) Serviciului pentru gestionarea câinilor fără stăpân în Comuna Ciurea, Judetul Iasi va asigura protectia acestora conform principiilor europene de protejare a animalelor, concomitent cu protectia cetatenilor din Comuna Ciurea.
(3) Prin expresia „caine fara stapan” se intelege orice caine crescut, adapostit pe domeniul public, in locuri publice sau in spatiile adiacente acestora, in afara proprietatii stapanului sau detinatorului acestuia, necontrolat, nesupravegheat, liber, abandonat, inclusiv cei identificati prin microcipare sau alt mijloc alternativ de identificare, stabilit de catre Autoritatea Nationala Sanitara Veterinara si pentru Siguranta Alimentelor.

(4) Serviciului pentru gestionarea câinilor fără stăpân în Comuna Ciurea, Judetul Iasi va realiza următoarele:
a) capturarea căinilor fără stăpân, pe baza reclamațiilor scrise ale persoanelor fizice sau juridice;
 	b) transportarea acestora la baza de gestionare a câinilor fără stăpân;
 	c) eliberarea animalelor contra unei taxe sau cu scutire de taxă pentru organizațiile de protecție a animalelor;
 	d) cazarea câinilor;
 	e) adăpostirea câinilor în cadrul centrului de gestionare a câinilor fără stăpân;
 	f) preluarea, înregistrarea, consultarea și trierea câinilor aduși în centru; 	
g) tratarea câinilor; 
 	h) controlul bolilor;
 	i) hrănirea câinilor; 
 	j) întretinerea curățeniei;
 	k) reîntoarcerea câinilor în zona de unde au fost prinși;
 	l) eutanasierea câinilor bolnavi;
[bookmark: _Toc85449885][bookmark: _Toc85449804] 	m) asigurarea de spatiu pentru eutanasiere si depozitarea cadavrelor în vederea transportului la incinerator;
n) întocmirea Registrului de evidență a câinilor fără stăpân capturați de pe raza U.A.T. Ciurea;
o) întocmirea Registrului de evidență a câinilor cu stăpân de pe raza U.A.T. Comuna Ciurea.

CAPITOLUL IV
Dispoziții generale
Art.5 Anexele contractului de delegare a gestiunii prin concesionare a Serviciului pentru gestionarea  câinilor fără stăpân din Comuna Ciurea, sunt:
a. Caietul de sarcini
b. Propunere financiară
c. Regulamentul Serviciului pentru gestionarea câinilor fără stăpân din Comuna Ciurea
d. Răspunsurile la solicitările de clarificări
e. Procesul Verbal de predare – preluare a Serviciului pentru gestionarea câinilor fără stăpân în Comuna Ciurea, județul Iasi;
f. Alte documente- dacă este cazul.

Art.6 Comuna Ciurea păstrează prerogativele privind dreptul de a urmări, controla și supraveghea toate activitățile în legătură cu Serviciul pentru gestionarea câinilor fără stăpân din Comuna Ciurea
a)	modul de respectare și de îndeplinire a obligațiilor contractuale asumate de concesionar prin oferta depusă și prezentul contract;
b)	calitatea și eficiența serviciilor furnizate/prestate la nivelul indicatorilor de performanță stabiliți prin Regulamentul Serviciului pentru gestionarea câinilor fără stăpân din Comuna Ciurea


 CAPITOLUL  V
 Pretul contractului
Art. 7. (1) Pretul contractului este de ________lei/câine capturat, la care se adauga TVA.
3) Comuna Ciurea va achita contravaloarea serviciilor prestate pe baza facturilor emise lunar însoțite de procesele verbale de capturare.
4) Tarifele practicate vor fi cele stabilite în urma desfășurării procedurii de atribuire.
Art. 8. Ajustarea pretului contractului
(2) (1) Concesionarul are dreptul să propună concedentului, ajustarea preţului serviciului pentru gestionarea cânilor fără stăpân al Comunei Ciurea, ce se va putea realiza începând cu anul doi de contract conform clauzelor prevăzute mai jos:
(3) (2) Pentru primele 12 luni de contract tarifele sunt cele din oferta câștigătoare, exprimată în lei;
(4) (3) Prima ajustare se va putea realiza la 12 luni după semnarea contractului. Ajustarea preţurilor unitare ofertate se va face pe baza indicilor de inflaţie pentru servicii, publicaţi de Institutul Naţional de Statistică;
(5)  (4)Actualizarea tarifelor va putea fi solicitată concedentului de către concesionar la începutul fiecărui an calendaristic;
(6) (5) Tarifele se vor ajusta conform alin. (3) şi (4) şi vor fi aprobate de Consiliul Local al Comunei Ciurea;
(6) Pentru noile tarife se va realiza un act adiţional la contractul de concesiune;
 (7) Tarifele pentru fiecare activitate vor avea incluse toate taxele (cheltuielile de transport, cheltuielile de depozitare, cheltuielile de personal sau alte taxe ocazionate de prestarea activităţilor conform caietului de sarcini, alte costuri şi componente de costuri).

CAPITOLUL VI
Redevența
Art.9
(1).	Redevența anuală datorată de concesionar este de …… care va fi plătită în lei la cursul zilei în care se face și care va putea fi majorată,   prin act adițional. Redeventa se achita doar pentru veniturile operatorului din alte surse de pe raza Comunei, altele decat tarifele achitate de UAT.
(2).	Plata redevenței se va face la începutul fiecărui an, până la data de 30 a lunii martie a fiecărui an, pentru anul în curs prin ordin de plată în contul  ........................
(3). Pentru neplata redevenței la termenul stabilit in prezentul contract de concesionare, concesionarul va plăti o penalizare in conformitate cu Legea or.72 din 25/03/2013.

CAPITOLUL VII
Drepturile  părților
Art.10  Concesionarul are următoarele drepturi:
1) să exploateze în mod direct, pe riscul și pe răspunderea sa, bunurile, activitățile și serviciul public care face obiectul contractului de concesiune;

2) să încaseze contravaloarea serviciilor prestate, corespunzător cantității și calității acestora atât de la persoanele fizice cât și de la autoritatea locală;

3) să inițieze modificarea și/sau completarea contractului în cazul modificării reglementărilor și/sau condițiilor tehnico – economice care au stat la baza încheierii acestuia;
4) să inițieze modificarea și/sau completarea contractului în cazul modificării reglementărilor și/sau condițiilor tehnico – economice care au stat la baza încheierii acestuia;

5) să aplice, la nivelul Comunei Ciurea, tarifele aprobate de Consiliul Local al Comunei Ciurea, conform legislației în vigoare;

6) Să rezilieze contractul în cazul în care concedentul nu-și îndeplinește sistematic, pentru o perioadă mai mare 3 luni, obligațiile de plată, potrivit serviciul prestat;

7) să exploateze in mod direct, pe riscul si pe răspunderea sa, activitatea serviciului ce face obiectul contractului de concesionare.

Art.11 Concedentul are următoarele drepturi:
1)	Să inspecteze bunurile, activitățile și serviciul public concesionat, precum și modul în care este satisfăcut interesul public și să verifice respectarea obligațiilor asumate prin contract;
2)	Să modifice în mod unilateral partea reglementară a contractului de concesiune din motive excepționale, legate de interesul național sau local, ca urmare a modificărilor legislative apărute pe parcursul derulării contractului;
3)	Să rezilieze contractul, în cazul în care, concesionarul nu-și respectă obligațiile asumate prin prezentul contract.
4) să sancționeze concesionarul în cazul în care acesta nu respectă indicatorii de performanță şi parametrii de eficienţă la care s-a angajat prin contractul de delegare a gestiunii, cu excepţia situaţiilor care nu se datorează acestuia;
5) să urmărească, să monitorizeze şi să controleze concesionarul serviciului cu privire la modul de gestionare şi realizare a serviciului concesionat;
6) de a rezilia contractul, în condiţiile legii, în cazul în care concesionarul nu respectă obligaţiile asumate prin contractul de concesiune;
7) de a solicita daune interese in cazul in care concesionarul renunta la prestarea serviciului.

CAPITOLUL VIII
Obligațiile părților
Art.12. Concesionarul are următoarele obligații:
1) Să respecte prevederile Regulamentului Serviciului pentru gestionarea cainilor fara stapan din  Comuna Ciurea;
2) Să furnizeze autorităților administrației  publice locale informațiile solicitate și să asigure accesul la informațiile necesare în vederea verificării și evaluării funcționării și dezvoltării serviciului pentru gestionarea cainilor fara stapan, în conformitate cu clauzele contractului de concesionare și cu prevederile legale în vigoare;
3) Să preia de la autoritățile administrației publice locale, pe bază de proces verbal, serviciul pentru gestionarea cainilor fara stapan liber de sarcini și componentele acestuia, la semnarea contractului de concesiune;
4) Să presteze serviciul pentru gestionarea cainilor fara stapan conform prevederilor din Regulamentul Serviciului pentru gestionarea cainilor fara stapan din Comuna Ciurea, in condițiile de calitate și eficiență;
5) Să nu subconcesioneze bunurile care fac obiectul contractului de concesionare, precum și să nu subdelege serviciul pentru gestionarea cainilor fara stapan;
6) Să plătească redevența la valoarea stabilită și la termenul prevăzut în contractul de concesiune;
7) Să efectueze întreținerea si menținerea în stare perfectă de funcționare a Serviciului pentru gestionarea cainilor fara stapan din Comuna Ciurea cu respectarea indicatorilor prevăzuți în Regulamentul Serviciului pentru gestionarea cainilor fara stapan din Comuna Ciurea;
8) Să notifice cauzele de natură să conducă la reducerea activității proprii și măsurile ce se impun pentru asigurarea continuității activității;
9) Să ia măsurile necesare privind igiena, siguranța la locul de muncă și normele de protecție a muncii 
10) Să notifice de îndată concedentului, în cazul în care concesionarul sesizează existența sau posibilitatea existenței unei clauze de natură să conducă la imposibilitatea realizării activității sau serviciului pentru gestionarea cainilor fara stapan, în vederea luării măsurilor ce se impun pentru asigurarea continuității activității
11) Să aplice normele de protecția muncii specifice activității desfășurate în cadrul serviciului contractat;
12) Să anunțe concedentul de orice întrerupere a serviciului în cel mult 24 ore de la apariția cauzei care a determinat întreruperea;
13) Să respecte pe toată perioada derulării contractului de concesionare dispozițiile legale în vigoare, referitoare la personalul care lucrează în cadrul societăților comerciale;
14) Să asigure pe toată perioada derulării contractului de concesionare pregătirea profesională, autorizarea personalului, respectând prevederile prescripțiilor tehnice ale actelor normative în vigoare, precum și a celorlalte dispoziții legale privind activitățile care fac obiectului prezentului contract;
15) Să respecte pe perioada derulării contractului de concesionare toate condițiile impuse de caietul de sarcini, anexe integranta a prezentului contract;
16) Să plătească despăgubiri persoanelor fizice sau juridice pentru prejudiciile provocate din culpa sa și dovedite ca atare, conform prevederilor legale;
17) Concesionarul va organiza și administra evidența reclamațiilor primite de la Concedent și beneficiari ai serviciului pentru gestionarea cainilor fara stapan, acționând pentru soluționarea lor
18)  să obțină de la autoritățile competente avizele, acordurile şi autorizațiile necesare prestării serviciului şi activității concesionate;
19) să deservească toți utilizatorii din aria de acoperire;
20)  să furnizeze Consiliul Local al Comunei Ciurea informațiile solicitate şi să asigure accesul la toate informațiile necesare verificării şi evaluării funcționării şi dezvoltării serviciului, în conformitate cu clauzele contractului de delegare a gestiunii şi prevederile legale în vigoare;
21) la încetarea contractului de concesiune din alte cauze decât termenul de forţă majoră, concesionarul este obligat să asigure continuitatea activităţii în condiţiile stipulate în contract, până la preluarea acestuia de către concedent, dar nu mai mult de 90 de zile;
22) să respecte condiţiile impuse de natura bunurilor, activităţilor sau serviciului public (protejarea secretului de stat, materiale cu regim special, condiţii de siguranţă în exploatare, protecţia mediului, protecţia muncii, condiţii privind folosirea şi protejarea patrimoniului etc.);
23) în cazul în care concesionarul sesizează existenţa sau posibilitatea existenţei unei cauze de natură să conducă la imposibilitatea realizării serviciului public, va notifica de îndată acest fapt autorităţii publice în vederea luării măsurilor ce se impun pentru asigurarea continuităţii activităţii serviciului public;
24) să ţină un registru special vizat de medicul veterinar şi care va conţine: data capturării, data şi ora cazării în adăpost, caracteristicile individuale ale animalului, numărul de câini prinşi, revendicaţi, adoptaţi, eutanasiaţi, substanţa utilizată şi numele persoanei care realizează eutanasierea, numărul de tatuaj, numărul fişei de adopţie, data vaccinării antirabice, data sterilizării, data predării cadavrelor la societăţile de incinerare, precum şi persoanele care au instrumentat manoperele respective;
25)   să permită accesul reprezentanţilor asociaţiilor, organizaţiilor şi societăţilor de protecţie a animalelor la operaţiile de capturare, adăpostire, vaccinare, deparazitare, adopţie şi eutanasiere, în cazul în care aceştia o solicită, dar pe baza unui program orar prestabilit;
26)  să comunice Direcţiei sanitar veterinară judeţeană si primăriei Comunei numărul de câini capturaţi, revendicaţi, adoptaţi adoptaţi la distanţă, menţinuţi în adăpost şi/sau eutanasiaţi; 
27)  să prezinte semestrial în Consiliul Local informare scrisă privind modul de gestionare a serviciului public;
28)  sa preia integral riscul de exploatare a serviciului concesionat;
29) 49) să respecte normele de protecția muncii, PSI şi să ia măsurile necesare privind igiena şi siguranţa la locul de muncă;
30)  să respecte condiţiile igienico-sanitare în conformitate cu normele de igienă şi sănătate publică;
31)  să obţină de la autorităţile competente autorizaţiile de operare;
32)  să efectueze întreţinerea şi reparaţiile curente atât ale clădirii cât şi ale maşinilor şi utilajelor cu care îşi desfăşoară activitatea, încât să menţină funcţionalitatea permanentă a acestora;
33)  să respecte condiţiile impuse de natura bunurilor (materialele cu regim special, medicamentele etc.) în conformitate cu prevederile legislaţiei în vigoare;
34)  să predea la încetarea sau rezilierea din orice motiv a contractului de concesiune toate documentele arhivate care au stat la baza p restaţiilor efectuate pe parcursul contractului şi a evidenţelor (registre) întocmite în conformitate cu prevederile legale în domeniu.

Art. 13 Concedentul are următoarele obligații:
1)	Să verifice periodic nivelul de calitate, îndeplinirea indicatorilor de performanță, menținerea echilibrului contractual rezultat din licitație;
2)	Să predea concesionarului la data semnării contractului de concesiune pe baza de proces verbal serviciul pentru gestionarea câinilor fără stăpân;
3)	Să notifice tuturor părților interesate informațiile solicitate potrivit legii referitoare la delegarea gestiunii prin contract de concesionare
7)	Să nu îl tulbure pe concesionar în exercițiul drepturilor rezultate din prezentul contract de concesionare;
8)	Să nu modifice în mod unilateral contractul de concesionare în afară de cazurile prevăzute expres de lege.
9)	Să notifice concesionarul de apariția oricărei împrejurări de natură să aducă atingere drepturilor concesionarului;
10)	Să asigure asistența și protecția necesare, pentru cazul unor intervenții ce presupun exercitarea autorității publice;
11) să asigure un mediu de afaceri concurenţial şi transparent şi să asigure un tratament egal tuturor operatorilor economici;
12) să achite contravaloarea prestațiilor efectuate de concesionar, conform clauzelor contractuale;

CAPITOLUL IX
Încetarea contractului
Art. 14
(1). Prezentul contract de concesionare încetează:
-	la expirarea duratei stabilite prin contract, dacă părțile nu convin, in scris, prelungirea acestuia in condițiile legii;
-	în cazul în care interesul național sau local o impun, prin denunțarea unilaterală de către concedent, cu plata prestațiilor executate de concesionar și care au fost recepționate și neachitate la momentul în care intervine încetarea contractului de concesiune;
-	în cazul nerespectării obligațiilor contractuale de către concesionar, prin reziliere, cu plata unei despăgubiri în sarcina concesionarului;
-	in cazul nerespectării obligațiilor contractuale de către concedent, prin reziliere, cu plata unei despăgubiri în sarcina concedentului;
-	în caz de intrare în faliment a concesionarului.

CAPITOLUL X
Împărțirea responsabilităților de mediu între concedent și concesionar
Art.15
(1)	Părților contractante le este interzis cu desăvârșire să ia măsuri care, prin finalitatea lor ar conduce la deteriorarea condițiilor de mediu în urma derulării prezentului contract de concesiune;
(2)	Responsabilitatea privind obținerea și deținerea de avize, autorizații și acorduri de mediu, conform legislației în vigoare, pentru activitățile care fac obiectul prezentului contract de concesiune, este în sarcina concesionarului, începând cu data intrării in vigoare a prezentului contract.
CAPITOLUL XI
Forța majoră
Art.16
Niciuna dintre părțile contractante nu răspunde de neexecutarea la termen sau/şi de executarea în mod necorespunzător total sau parțial a oricărei obligații care îi revine în baza prezentului contract, dacă neexecutarea sau executarea necorespunzătoare a obligației respective a fost cauzată de forța majoră. Partea care invocă forța majoră este obligată să notifice celeilalte părți în termen de 24 de ore de producerea evenimentului şi să ia toate măsurile posibile în vederea limitării consecințelor lui. Dacă în termen de 3 zile de la producere, evenimentul respectiv nu încetează, părțile au dreptul să-și notifice încetarea de plin drept a prezentului contract fără ca vreuna dintre ele să pretindă daune interese.

CAPITOLUL XII
Răspunderea contractuală și rezilierea contractului
Art. 17
(1)	Nerespectarea de către părțile contractante, in tot sau in parte, a obligațiilor contractuale prevăzute in prezentul contract de concesiune atrage răspunderea contractuală a părții aflate în culpă;
(2)	În situația în care concesionarul ignoră sistematic prevederile contractului de concesiune, abandonează sau întrerupe activitățile legate de realizarea obiectului concesiunii, precum și a oricăror altor situații care conduc la nerealizarea obiectului concesiunii, se aplică sancțiunea decăderii din drepturi a acestuia;
(3)	Decăderea din drepturi a concesionarului echivalează cu rezilierea contractului, fără punere in întârziere și fără vreo altă formalitate. Decăderea din drepturi obligă pe concesionar acoperirea prejudiciilor suportate de concedent;
(4)	În cazul în care, activitățile concesionarului, legate de realizarea obiectului concesiunii nu pot fi realizate datorită atitudinii culpabile a concedentului, acesta din urmă va fi obligat să-l despăgubească pe concesionar, corespunzător prejudiciului adus;
(5) Dacă stabilirea activităților sau atitudinii culpabile a concedentului sau concesionarului, după caz, a cuantumului prejudiciului cauzat concedentului sau concesionarului, după caz, și stabilirea unei drepte și echitabile despăgubiri nu pot fi realizabile pe cale amiabilă, va fi sesizată instanța de judecată competentă.
CAP. XIII Sancțiuni
Art. 18. Pentru încălcări ale condițiilor de execuție a operaților de gestionare a câinilor fără stăpân, prestatorul va fi sancționat după cum urmează:
a)    Neefectuarea capturării câinilor fără stăpân la solicitarea Concendentului în termen de maximum 72 de ore de la data comunicării se sancționează cu 5% din contravaloarea prestației executată de la data comunicării si până la executarea efectivă a solicitării.
b)   Neefectuarea succesivă pe o perioadă de 12 luni de zile a mai mult de 10 solicitări ale Concendentului, atrage drezilierea de drept a contractului, fără a mai fi necesară punerea în întarziere sau îndeplinirea vreunei formalități prealabile.
c)  Nerespectarea condițiilor sanitar veterinare de desfășurare a activităților de gestionare a câinilor fără stăpân constatate de către Concendent sau alte instituții din domeniu atrage după sine sancțiuni din partea Concendentului în temeiul legislației specifice. Repetarea de cel puțin 10 ori a abaterilor de Ia normele sanitar veterinare pe parcursul a trei luni de zile, duce Ia sancționare cu 10 % din valoarea prestației cumulate pe cele trei luni.
CAPITOLUL XIV
Comunicări – Notificări 
Art. 19
(1)	În accepțiunea părților contractante, orice notificare adresată de una celeilalte este valabil îndeplinită dacă va fi trimisă cu confirmare de primire, la adresa .........................................................................................................................................................., pentru concesionar și la sediul prevăzut în partea introductivă a prezentului contract pentru Concedent.
(2)	În cazul în care notificarea se face pe cale poștală, ea va fi transmisă, prin scrisoare recomandată, cu confirmare de primire (A. R.) și se consideră primită de destinatar la data menționată în confirmarea de primire.
(3)	Dacă notificarea se trimite prin telefax sau e-mail, ea se consideră primită în ziua în care a fost expediată.
(4)	Notificările verbale nu se iau în considerare de nici una dintre părți, dacă nu sunt confirmate, prin intermediul uneia dintre modalitățile prevăzute la alineatele precedente.
(5)	Refuzul de a primi notificările nu reprezintă o lipsă a aducerii la cunoștință, ci o cauză de neîndeplinire a procedurii de comunicare.

CAPITOLUL XV
Litigii
Art. 20
(1)	Părțile convin ca toate neînțelegerile privind valabilitatea prezentului contract sau rezultate din interpretarea, executarea sau încetarea acesteia sa fie rezolvate pe cale amiabilă de reprezentanții lor.
(2)	În cazul în care nu este posibilă rezolvarea litigiilor patrimoniale pe cale amiabilă, părțile se vor adresa Secției de contencios administrativ și fiscal a Tribunalului …………..
CAPITOLUL XVI
Dispoziții finale
Art. 21
(1)	Modificarea prezentului contract se poate face numai prin act adițional încheiat între părțile contractante.
(2)	Prezentul contract împreună cu anexele sale, și care fac parte integrantă din cuprinsul său, reprezintă voința părților semnatare.
(3)	Părțile contractante au dreptul, pe durata îndeplinirii contractului, de a conveni modificarea clauzelor contractului prin act adițional, numai în cazul apariției unor circumstanțe care lezează interesele comerciale legitime ale acestora, și care nu au putut fi prevăzute la data încheierii contractului.
Art. 22
(1)	Concedentul se obligă să elibereze garanția pentru participare și să emită ordinul de începere a contractului prestării serviciilor după semnarea acestuia.
Art. 23
(1)	Concesionarul se obligă să constituie garanția de bună execuție a contractului până la concurența sumei de 5000 lei, după semnarea contractului de către părți.
(2)	Prestatorul se obligă să deschidă un cont la dispoziția autorității contractante în termen de cel mult 10 zile lucrătoare de la semnarea contractului de către ambele părți. Perioada pentru care se constituie garanția de bună execuție trebuie să acopere întreaga durată de valabilitate a contractului.
(3)	Concedentul se obligă să elibereze garanția pentru participare în 3 zile de la deschiderea contului pentru constituirea Garanției de bună execuție și să emită ordinul de începere a contractului prestării serviciilor după semnarea acestuia.
(4)	Concedentul are dreptul de a emite pretenții asupra garanției de bună execuție, în limita prejudiciului creat, dacă Concesionarul nu își execută, execută cu întârziere sau execută necorespunzător obligațiile asumate prin prezentul contract. Anterior emiterii unei pretenții asupra garanției de bună execuție, Concedentul are obligația de a notifica acest lucru Concesionarului, precizând totodată obligațiile care nu au fost respectate.
(5)	Concedentul se obligă să restituie garanția de bună execuție a contractului, astfel – garanția aferentă lucrărilor de întreținere-menținere se va restitui/elibera în termen de 14 zile de la data terminării prestării serviciilor care fac obiectul prezentului contract.
Art. 24
Prezentul contract a fost încheiat într-un număr de 2 exemplare, un exemplar pentru Concedent și unul pentru Concesionar și intră în vigoare la data semnării sale.

CONCEDENT,	CONCESIONAR,




